CELEX: 32003D0363
Language: da
Date: 2003-05-14 00:00:00
Title: 2003/363/EF: Kommissionens beslutning af 14. maj 2003 om godkendelse af planen for udryddelse af klassisk svinepest hos vildtlevende svin i visse områder i Belgien (EØS-relevant tekst) (meddelt under nummer K(2003) 1529)

Avis juridique important

|

32003D0363

2003/363/EF: Kommissionens beslutning af 14. maj 2003 om godkendelse af planen for udryddelse af klassisk svinepest hos vildtlevende svin i visse områder i Belgien (EØS-relevant tekst) (meddelt under nummer K(2003) 1529)  

EU-Tidende nr. L 124 af 20/05/2003 s. 0043 - 0044

Kommissionens beslutningaf 14. maj 2003om godkendelse af planen for udryddelse af klassisk svinepest hos vildtlevende svin i visse områder i Belgien(meddelt under nummer K(2003) 1529)(Kun den franske og den nederlandske udgave er autentiske)(EØS-relevant tekst)(2003/363/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(1), særlig artikel 16, stk. 1, ogud fra følgende betragtninger:(1) Der blev i november 2002 konstateret klassisk svinepest i populationen af vildtlevende svin i Belgien.(2) Belgien har på baggrund af den epidemiologiske situation forelagt en plan for udryddelse af klassisk svinepest hos vildtlevende svin i de berørte områder i Belgien.(3) Den forelagte plan er blevet gennemgået og fundet i overensstemmelse med direktiv 2001/89/EF, og den bør derfor godkendes.(4) Af hensyn til gennemsigtigheden bør det i nærværende beslutning angives, i hvilke geografiske områder i Belgien udryddelsesplanen skal gennemføres.(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -VEDTAGET FØLGENDE BESLUTNING:Artikel 1Den plan, Belgien har forelagt for udryddelse af klassisk svinepest hos vildtlevende svin i de i bilaget angivne områder, godkendes.Artikel 2Belgien sætter de nødvendige love og administrative bestemmelser i kraft for at gennemføre den i artikel 1 nævnte plan.Artikel 3Denne beslutning er rettet til Kongeriget Belgien.Udfærdiget i Bruxelles, den 14. maj 2003.På Kommissionens vegneDavid ByrneMedlem af Kommissionen(1) EFT L 316 af 1.12.2001, s. 5.BILAGDet område i Belgien, der ligger inden for følgende afgrænsning:- motorvej E40 (A3) fra den tyske grænse til krydset med hovedvej N68- derfra hovedvej N68 i sydlig retning og fortsættelsen ved Eupen ad Aachenerstraße til krydset med Paveestraße- derfra Paveestraße til krydset med Kirchstraße- derfra Kirchstraße og fortsættelsen ad Bergstraße og Neustraße til krydset med vejen Olengraben- derfra vejen Olengraben og fortsættelsen ad Haasstraße til krydset med Malmedystraße- derfra Malmedystraße og fortsættelsen ad hovedvej N68 i sydlig retning til krydset med hovedvej N62- derfra hovedvej N62 i østlig og sydlig retning til krydset med motorvej E42 (A27)- derfra motorvej E42 (A27) til den tyske grænse.